Otto Bennemann

**Otto BENNEMANN** (naskiĝis la 27-an de septembro 1903 en Braunschweig, mortis la 22-an de majo 2003 samloke) estis germana politikisto (SPD). Li lernis Esperanton dum li estis en ekzilo en Aŭstralio ĉar li estis aktiva kontraŭstaranto de la nazia potencopreno en Germanio. Post la fino de la milito li revenis al Germanio kie li iĝis urbestro de Braunschweig kaj poste ministro pri internaj aferoj en la registaro de Malsupra Saksio.

## Biografio 
Otto Bennemann estis filo de seruristo. Post fino de la elementa lernejo li finis komercan metilernadon ĉe la elektroproviza kompanio *Braunschweig Überlandwerk.* Poste li laboris kiel industria komizo kaj en 1922 aliĝis al la Centra Asocio de Oficistoj (ZdA), maldekstre liberala sindikato.

En novembro 1923 Otto Bennemann fariĝis membro de SPD kaj estis engaĝita en la Junaj Socialistoj (Jusos). Pere de homoj el ĉi tiu medio li ekkontaktis kun la "Internationalen Jugendbund (IJB - Internacia Junulara Unio), de kie lia vojo kondukis lin al la "*Internationalen Sozialistischen Kampfbund*" (ISK Internacia Socialisma Batalunio). Ekde 1926 li estis ISK-membro, redaktoro kaj kasisto de la loka ISK-asocio en Braunschweig.

Li ekkonis Franziska Stellmacher per la politika eduka laboro de la ISK, kiu okazis en la *Walkemühle Landerziehungsheim*. En 1934 ili geedziĝis. Ili ambaŭ aktivis en la rezisto ekde la nazia potencopreno en Germanio.

## Ekzilo en Aŭstralio 
Otto Bennemann estis avertita pri baldaŭa arestado kaj subteriĝis. "Li komence kaŝis sin en Berlino kaj tiam povis elmigri al Anglio laŭ aventuraj itineroj tra Svislando kaj dum kelkaj semajnoj en Parizo [1938] helpe de liaj kontaktoj al grupo de la MSI (Militanta Socialisma Internacio), la angla grupo de la ISK" .

En 1994, en la aĝo de 91 jaroj, Bennemann ankaŭ starigis la "*Otto Bennemann-Fondumo Braunschweig*" en sia hejmurbo kiu pere de la Instituto Georg Eckert por internacia lernolibra esplorado, subtenas la Internacian Domon Sonnenberg (klerigejo) kaj la germanan asocion *Lebenshilfe*.

## Lernejo Otto Bennemann 
Unu el la plej grandaj lernejoj en la subŝtato Malalta Saksio (Niedersachsen) portas lian nomon, nome la faklernejo Otto-Bennemann. Tiu lernejo kune kun 14 aliaj lernejoj en la urbo Braunschweig pro partopreno en la EU-projekto *Schule ohne Rassismus - Schule mit Courage* portas la titolon "Lernejo sen rasismo - lernejo kun kuraĝo" (germane: *Schule ohne Rassismus - Schule mit Courage*).

## Honoroj 
* Honora Senatano de la Teknika Universitato de Braunschweig, 1959
* Granda Federacia Meritkruco (Germanio) kun stelo kaj ŝultro-rubando, 1965
* Ŝtata Medalo de Niedersachsen, 1968
* Honora civitano de la urbo Braunschweig, 1968
* Somere de 2005 la antaŭa BBS 3 - Alte Waage und Blasiusstraße en Braunschweig - estis alinomita Lernejo Otto Bennemann.
* Fine de 2008, nova strato (Bennemannstrasse) en Braunschweig estis nomita laŭ Otto kaj Franziska Bennemann.
* Horst-Rüdiger Jarck : *Otto Bennemann (1903-2003).Von Milieu, Widerstand und politischer Verantwortung (Pri medio, rezisto kaj politika respondeco)* (en: *Braunschweigische Biographien*, eldonita de la Braunschweigische Stiftung, Volumo 3), Joh. Heinr. Meyer, Braunschweig 2015, ISBN 978-3-926701-88-6 .
* Munzinger : *Internacia Biografia Arkivo.* 06/1968 de la 29-a de januaro 1968.
* Barbara Simon: *Abgeordnete in Niedersachsen* (*parlamentanoj en Malsupra Saksio) 1946–1994. Biographisches Handbuch* (*Biografia manlibro).* Eld. de la prezidanto de la Ŝtata Parlamento de Malsupra Saksio, Niedersächsischer Landtag, Hannover, 1996, p.&nbsp;34.

## Referencoj 
## Eksteraj rilatoj 
* 
* Biografio ĉe la Malsupra Saksia Ministerio pri Internaj Aferoj kaj Sporto , ĉe mi.niedersachsen.de
* Otto Bennemann  kiel personeco en *BLIK - Braunschweig-informa sistemo por kulturo* ĉe braunschweig.de

Kategorio:Germanaj rezistantoj
Kategorio:Germanaj politikistoj
Kategorio:Germanaj esperantistoj